சாதியா தெல்வி

சாதியா தெல்வி (Sadia Dehlvi 1957 -5 ஆகஸ்ட் 2020) தில்லி அடிப்படையிலான செயல்பாட்டாளர், எழுத்தாளர் மற்றும் தினசரி செய்தித்தாளான ஹிந்துஸ்தான் டைம்ஸின் கட்டுரையாளர் ஆவார், மேலும் ஃப்ரண்ட்லைன் மற்றும் உருது, ஹிந்தி மற்றும் ஆங்கில செய்தித்தாள்கள் மற்றும் பத்திரிகைகளில் பத்தியாளராக உள்ளார். இவர்  அஜ்மீரின் அஜ்மீர் தர்கா மற்றும் தில்லியின் ஹசரத் நிஜாமுதீனின் பக்தியாளராக இருக்கிறார். இஸ்லாத்தின் தீவிர விளக்கங்களை இவர் விமர்சித்தார் மற்றும் இஸ்லாத்தை பன்மைத்துவமாக புரிந்து கொள்ள அழைப்பு விடுத்தார். மூத்த மேடை நடிகரான சோரா சேகல் நடித்த அம்மா அண்ட் தெ ஃபமிலி (1995) உள்ளிட்ட ஆவணப்படங்கள் மற்றும் தொலைக்காட்சி நிகழ்ச்சிகளை இவர் தயாரித்து எழுதியுள்ளார்.

சுயசரிதை 
சாதியா தெல்வி 1957 ஆம் ஆண்டு தில்லியில் பிறந்தார். இவளுடைய தாத்தா யூசுப் தெல்வி மற்றும் தந்தை யூனஸ் டெல்வி, இவர் பிறந்த புதுதில்லியில் சர்தார் படேல் சாலையில் உள்ள ஷாமா காரில் வசித்து வந்தனர். தற்போது இது பகுஜன் சமாஜ் கட்சி தலைமையகமாக 2002 முதல் செயல்பட்டு வருகிறது.

ஏப்ரல் 2009 இல் தெல்வி சூஃபிசம் பற்றிய ஒரு புத்தகத்தை சூஃபிசம்: தெ ஹார்ட் ஆஃப் இஸ்லாம் என்ற தலைப்பில் வெளியிட்டார். இதனை ஹார்பர்காலின்ஸ் பதிப்பகம் , இந்தியாவில் வெளியிட்டது. இவரது இரண்டாவது புத்தகம், தி சூஃபி கோர்ட்யார்ட்: தர்காசு ஆஃப் தில்லி, டெல்லியின் சூஃபி வரலாற்றை விவரிக்கும், இந்த நூல் பிப்ரவரி 2012 இல் வெளியிடப்பட்டது.இந்த நூலினையும் ஹார்பர்காலின்சு பதிப்பகம் இந்தியாவில் வெளியிட்டது.

இவர் சாமா குழுமத்தின் பெண்கள் இதழான பனோ வில் பதிப்பாசிரியராக இருந்தார். மாதாந்திர வாரியாக உருது இலக்கிய மற்றும் படத்தினை வெளியிட்டு வந்தது. இது இறுதியில் 1999 இல் மூடப்பட்டது.

தெல்வி மறைந்த எழுத்தாளர் குஷ்வந்த் சிங்கின் நெருங்கிய நண்பர் மற்றும் நம்பிக்கைக்குரியவராக இருந்தார். சிங்கின் நாட் எ நைஸ் மேன் டு நோ இவருக்காக அர்ப்பணிக்கப்பட்டது.  "எனக்கு தகுதியானதை விட அதிக பாசத்தையும் புகழையும் கொடுத்த சதியா தெல்விக்கு இதனை சமர்ப்பிக்கிறேன் என்று எழுதினார்." சிங்கின் புத்தகம், பென் அண்ட் விமன் இன் மை லைஃப் என்பதில் இவரைப் பற்றிய முழு அத்தியாயத்தினையும் எழுதியுள்ளார். அட்டைப்படத்தில் இவரது புகைப்படமும் உள்ளது. 1998 இல், தெல்வி ஒரு தொலைக்காட்சி நிகழ்ச்சியைத் தயாரித்தார், குஷ்வந்த் சிங்குடன் பல்வேறு துறைகளைச் சேர்ந்த பெண்களை நேர்காணல் செய்தது. நாட் எ நைசு மேன் டூ நோ என்ற தலைப்பில் இவர் நிகழ்ச்ச்சியினை தயாரிரித்தார்.

மூத்த நடிகை சோரா சேகல் முதன்மைக் கதாப்பத்திரத்தில் நடித்த  அம்மா அண்ட் தெ ஃபேமிலி  நடித்த தொலைக்காட்சித் தொடருக்காக தெல்வி பாராட்டினைப் பெற்றார். இந்த தொடரை தெல்வி இணைந்து தயாரித்து திரைக்கதை எழுதினார், மேலும் அதில் ஒரு முக்கிய பாத்திரத்தில் நடித்தார்.

தெல்வி 5 ஆகஸ்ட் 2020 அன்று இறந்தார்.

தனிப்பட்ட வாழ்க்கை 
இவர் பாகிஸ்தானியரான ரெசா பெர்வசை 1990 இல் மணந்தார். பின்னர் இவர் கராச்சியில் தங்கியிருந்தார், அங்கு அந்த தம்பதியருக்கு 1992 இல் அர்மானன் எனும் ஒரு மகன் பிறந்தார்.  இந்த திருமணம் 12 ஆண்டுகள் நீடித்தது, ஆனால் பெர்வைசு தனது " தலாக் " க்கு 8 ஏப்ரல் 2012 இல் மூன்று முறை மின்னஞ்சல் அனுப்பியபோது விவாகரத்தில் முடிந்தது. இவர் பின்னர் 45 வயதான சையத் கரமத் அலியை மணந்தார், இவர் ஹஸ்ரத் ஷா பர்ஹாத், தில்லியில் உள்ள ஒரு சூஃபி வழிபாட்டுத்தலத்தில் சந்தித்தார், இவர் பெருமையுடன் தன்னை சாதியா சையத் கரமத் அலி என்று குறிப்பிட்டார்.

சான்றுகள் 

இந்தியப் பெண் அரசியல் எழுத்தாளர்கள்
இந்தியப் பெண் செயற்பாட்டாளர்கள்
இந்திய தொலைக்காட்சி நடிகைகள்
இந்திய அரசியல் எழுத்தாளர்கள்
இந்திய முஸ்லிம்கள்
2020 இறப்புகள்
1957 பிறப்புகள்